Bulharsko sa obáva prílevu migrantov, posilní ochranu hraníc
TASR, 2. marca 2016 21:21
Sofia 2. marca (TASR) - Bulharsko posilní ochranu svojich hraníc s Gréckom a Macedónskom v súvislosti s pretrvávajúcou migračnou krízou. Premiér balkánskej krajiny Bojko Borisov nariadil dnes spoločné cvičenia policajných zložiek a ozbrojených síl krajiny v kritických prihraničných oblastiach, a to na stredu a štvrtok.
Vyplýva to zo záverov dnešného zasadania bulharskej vlády v Sofii, o ktorých informovala tlačová agentúra DPA.
Borisov v súvislosti s nadchádzajúcimi sviatočnými dňami v Bulharsku zdôraznil, že utečenci nemajú žiadne sviatky. Migrantov, ktorí sa do Bulharska dostanú ilegálne z Grécka alebo Turecka, čaká vrátenie do krajiny, z ktorej prišli.
Bulharský parlament iba minulý týždeň povolil v Sofii nasadenie armády pri ochrane štátnej hranice pred migrantmi.
Borisovova krajina bola doteraz mimo hlavnú balkánsku trasu, cez ktorú putovali tisícky utečencov ďalej do Európy.
V Sofii však aktuálne zosilneli obavy zo silnejúceho prílevu migrantov, a to v súvislosti s približne 10.000 utečencami, ktorí uviazli v Idomeni na grécko-macedónskej štátnej hranici.
Prečítajte si aj:
Macedónsko znovu nakrátko otvorilo hranicu pre hŕstku utečencov
Grécka polícia uviedla, že Macedónsko otvorilo hraničný priechod v čase od utorkovej polnoci do dnešnej 2.00 h a potom od 7.00 h do 9.00 h. Vpustilo tak celkovo 170 ľudí zo Sýrie a Iraku.
Premiér a minister vnútra odleteli na macedónsko-grécku hranicu
V tranzitnom centre majú s ministrom vnútra Macedónskej republiky diskutovať o bezpečnostných opatreniach.
Najnovšie články v rubrike
Na poľskej strane Babej hory zomrel po zásahu bleskom poľský turista
Turisti, ktorí sa pohybovali v blízkosti, sa mužovi snažili poskytnúť prvú pomoc.
FOTO: V Španielsku našli v hĺbke 300 metrov unikátne jaskynné maľby
Pyrenejská krajina Španielsko sa pýši vari najvýznamnejšími nálezmi pravekého jaskynného umenia na svete.
Odchod Británie z EÚ ohrozí suverenitu Gibraltáru
V Gibraltáre žije 23.000 osôb s volebným právom, čo znamená, že ich hlasy budú mať na výsledok referenda nepodstatný význam.